Trump sal muur kan bou as hy noodtoestand afkondig | Netwerk24
11 Januarie 2019 13:09
Pres. Donald Trump van die VSA het Donderdag ’n besoek in Texas gaan aflê sodat hy na die grens tussen Amerika en Mexiko kan kyk.
Hy het weer begin skimp dat hy die mag het om ’n nasionale noodtoestand in Amerika af te kondig.
Indien hy dít doen, sal dit hom die mag gee om geld te gebruik om die grensmuur te bou.
Die Amerikaanse regering wat al langer as drie weke gesluit is omdat die Demokrate, wat nou die meerderheid in die Huis van Verteenwoordigers het, weier om Trump se versoek vir $5,7 miljard vir ’n grensmuur goed te keur.
Donald Trump's defended his border wall in a bizarre way after Democrats suggested it's a medieval idea and "not the best way" to protect US borders.
Pres. Donald Trump Foto: Getty Images
Trump het uit ’n vergadering met die Demokrate geloop en gesê dit is moeiliker om met hulle te onderhandel as met China.
“Ek vind dat China meer eerbaar as huilende Chuck en Nancy is,” het Trump ná sy vergadering met Chuck Schumer, leier van die Demokrate in die Huis van Verteenwoordigers, en Nancy Pelosi, die nuwe speaker, gesê.
Trump sê hy het die reg om ’n nasionale noodtoestand af te kondig, al is hy nog nie bereid om dít te doen nie.
Die Withuis is glo besig om dokumente voor te berei sodat hulle die noodtoestand kan afkondig. – Reuters
Meer oor: Donald Trump | Vsa | Sluiting | Muur | Noodtoestand